**Αμειβόμενη Εθελοντική Απασχόληση για Φοιτητές και Αποφοίτους του Πανεπιστημίου: Ευρωπαϊκό Πρόγραμμα ESC**

 Η [Generation for Change CY](https://generationforchangecy.org/), είναι μία μη κερδοσκοπική οργάνωση με έδρα την Κύπρο, η οποία έχει ως στόχο την προώθηση της ένταξης, της ενδυνάμωσης και της ισοτιμίας, υποστηρίζοντας ευάλωτες και περιθωριοποιημένες κοινότητες, συμπεριλαμβανομένων των προσφύγων, των μεταναστών και των ατόμων με χαμηλό κοινωνικοοικονομικό υπόβαθρο.

      Παρέχει μία ενδιαφέρουσα ευκαιρία α[μειβόμενης εθελοντικής απασχόλησης](https://generationforchangecy.org/exciting-opportunity-join-our-2025-2026-european-solidarity-corps-project-in-cyprus/) για φοιτητές πανεπιστημίου και πρόσφατους αποφοίτους.

     Μέσω του προγράμματος 2025-2026 του [Ευρωπαϊκού Σώματος Αλληλεγγύης (ESC)](https://youth.europa.eu/solidarity/young-people/volunteering_en), αναζητούμε να φιλοξενήσουμε δώδεκα (12) νέους ηλικίας 18-30 ετών από όλες τις χώρες της Ευρωπαϊκής Ένωσης (Ε.Ε.), συμπεριλαμβανομένης της Ελλάδας, για να εργαστούν εθελοντικά μαζί μας στην Κύπρο για έως και δώδεκα (12) μήνες.

     Το συγκεκριμένο πρόγραμμα παρέχει στους συμμετέχοντες μία μοναδική ευκαιρία να συμβάλλουν σε έργα με μεγάλο αντίκτυπο, να αποκτήσουν επαγγελματική εμπειρία και να αναπτύξουν προσωπικές και κοινωνικές δεξιότητες.

Οι εθελοντές θα εργαστούν σε τρεις βασικούς πυλώνες τις οργάνωσης μας:

1. Ανθρωπιστική βοήθεια: Υλική υποστήριξη ευάλωτων κοινοτήτων, συμπεριλαμβανομένων των προσφύγων και εκείνων που αντιμετωπίζουν κοινωνικοοικονομικές προκλήσεις.
2. Ενδυνάμωση και Ένταξη: Παροχή εκπαιδευτικών δραστηριοτήτων και υπηρεσιών απασχολησιμότητας, συμπεριλαμβανομένης της κατάρτισης σε γλωσσικές και ψηφιακές δεξιότητες.
3. Ευαισθητοποίηση και συνηγορία: Προώθηση της φυλετικής δικαιοσύνης, καταπολέμηση των διακρίσεων και προώθηση της διαπολιτισμικής κατανόησης μέσω εκστρατειών και εκδηλώσεων.

**Τομείς δραστηριοποίησης:**

Οι συμμετέχοντες μπορούν να επιλέξουν να επικεντρωθούν σε τομείς, οι οποίοι ευθυγραμμίζονται με τις δεξιότητες και τα ενδιαφέροντά τους, όπως:

1. Προγραμματισμός και διαχείριση έργων.
2. Ανθρωπιστική βοήθεια.
3. Επικοινωνία και Ενημέρωση.
4. Αθλητικές δραστηριότητες για την Ένταξη.
5. Διδασκαλία (Ελληνικά, Αγγλικά ή ΤΠΕ/ψηφιακές δεξιότητες).
6. Έρευνα για την μετανάστευση, τα ανθρώπινα δικαιώματα και την κοινωνική ένταξη.
7. Ανάπτυξη προτάσεων έργων για χρηματοδότηση (π.χ., ταμεία της ΕΕ).

Ø  **Παροχές για τους Συμμετέχοντες.**

Πρόκειται για μία αμειβόμενη εθελοντική ευκαιρία και οι συμμετέχοντες εξασφαλίζονται τα εξής:

1. Πλήρως επιπλωμένο διαμέρισμα.
2. Μηνιαίο επίδομα (400 ευρώ).
3. Επιστροφή χρημάτων για ταξίδια και ασφαλιστική κάλυψη.
4. Κάλυψη Τοπικής μεταφοράς (ποδήλατο ή πάσο λεωφορείου).
5. Γλωσσική υποστήριξη (αγγλικά και ελληνικά).
6. Ολοκληρωμένη κατάρτιση και καθοδήγηση καθ' όλη τη διάρκεια του εθελοντικού τους ταξιδιού.

Ø  **Πώς μπορούν οι συμμετέχοντες να υποβάλουν αίτηση**.

 Οι ενδιαφερόμενοι μπορούν να μάθουν περισσότερα και να υποβάλουν αίτηση μέσω των παρακάτω συνδέσμων:

* Φόρμα Εγγραφής: <https://docs.google.com/forms/d/e/1FAIpQLSemR9iN6ReQmar8B3ZZOgHzR-5IkW1zYRTZ5HCDsfXMcV-g9w/viewform>
* Πλήρες Πακέτο πληροφοριών: <https://drive.google.com/file/d/15s_aPwzL9_TyD-bFpSJHy4wQNjG9iEo3/view>

Θα θέλαμε πολύ να μοιραστείτε αυτή την ευκαιρία με τους φοιτητές και τους αποφοίτους σας.

 Προτεραιότητα έχουν οι υποψήφιοι, οι οποίοι μπορούν να δεσμευτούν για δώδεκα (12) μήνες και είναι διαθέσιμοι να ξεκινήσουν τον Φεβρουάριο-Μάρτιο του 2025.

Για περαιτέρω απορίες ή διευκρινίσεις, οι φοιτητές από το δίκτυό σας μπορούν να επικοινωνήσουν μαζί μας στη διεύθυνση info@generationforchangecy.org με θέμα: «European Solidarity Corps Volunteering».